Înaintea alegerilor europarlamentare și a refrendumului convocat de președinte pentru duminică, Europa FM publică ultimul sondaj realizat de IMAS înainte de 26 mai.

Potrivit datelor din BAROMETRU EUROPA FM din luna mai, PNL crește în opțiunile valide de vot, ajungând la 28,5%, PSD adună 21,1%, în scădere față de aprilie, iar a treia formațiune în opțiunile participanților la sondajul IMAS, realizat la comanda Europa FM, este Alianța 2020 USR – PLUS, cu 19,6%.

Dacă duminica viitoare ar avea loc alegeri pentru Parlament European, adică alegeri europarlamentare, și v-ați prezenta la vot, cu ce partid ați vota?

Evoluția intențiilor de vot:

În contextul alegerilor europarlamentare, Barometru Europa FM a căutat să afle și preferințele pentru politicieni:

În ceea ce privește opțiunile de vot pentru alegerile prezidențiale, dacă acestea ar avea loc duminică, Klaus Iohhanis ar fi primul clasat, cu 43,5%, într-o ușoară creștere comparativ cu luna aprilie, fiind urmat de Călin Popescu Tăriceanu (19,8%) și Dacian Cioloș (13%). Liviu Dragnea coboară în opțiunile de vot cu 1,7% față de luna aprilie, având acum doar 7,0% din mențiunile valide de vot.

Dacă duminica viitoare ar avea loc alegeri prezidențiale, iar candidații ar fi cei din lista următoare, cu cine ați vota?

Evoluția intențiilor de vot:

Barometru Europa FM pentru luna mai a explorat și opțiunile electorale ale românilor în alegerile parlamentare. Primul partid, în opțiunile electoratului, este PNL cu 29,3%, într-o creștere accentuată față de luna aprilie (25,6%), urmat de PSD cu 21,4%, în scădere de la 23,1%, cu cât era cotat Partidul Social Democrat în urmă cu o lună în Barometru Europa FM, realizat de IMAS la comanda postului de radio Europa FM.

Dacă duminica viitoare ar avea loc alegeri pentru Parlament și v-ați prezenta la vot, cu ce partid ați vota?

Datele sondajului sunt prezentate la această oră într-o Ediție Specială, în direct la Europa FM

Sondajul IMAS, realizat la comanda Europa FM, a fost facut între 2 și 20 mai, prin telefon. Au raspuns 1.010 persoane cu varsta de peste 18 ani. Eroarea sondajului este de:+/- 3.1%.